proxectonos/corpus_dominio_legal_administrativo_tmp huggingface dataset:
APROBACIÓN PROVISIONAL MODIFICACIÓN ORDENANZA FISCAL IBI
ADMINISTRACIÓN LOCAL — Municipal — Rosal, O (Ordenanzas e Regulamentos, 07/10/2016)

O Pleno da Corporación, en sesión de data 24 de setembro de 2016, acordou provisionalmente a modificación da Ordenanza fiscal do Imposto de Bens Inmobles do Concello do Rosal. De conformidade co disposto no artigo 17.2 do Texto Refundido da Lei Reguladora das Facendas Locais, sométese o expediente a información pública, a efectos de que os interesados poidan examina-lo e presenta-las reclamacións que estimen oportunas, dentro do prazo de 30 días hábiles contados a partir do seguinte a esta publicación. De non presentarse reclamación durante o período de exposición, de conformidade co establecido no artigo 17.3 do Texto Refundido da Lei Reguladora das Facendas Locais, entenderase definitivamente adoptado o acordo provisional. O Alcalde Documento asinado electronicamente á marxe
DH. A36.50812. SOLICITUDE DE MARÍA DEL ROCIO VILARIÑO VILLAR DE CONCESIÓN APROVEITAMENTO DE AUGAS PROCEDENTES DUN MANANCIAL NO LUGAR DA CARBALLEIRA, PARROQUIA DE NIGOI (A ESTRADA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 22/04/2016)

Alvaro Adrian Hellwig Bunyan, con DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: O aproveitamento consiste na captación de auga dun manancial, situado na parcela 500 do polígono 517 C. Rústica, mediante a colocación de tubaxes porosas que conducen a auga cara a un pozo de aros de formigón prefabricados situado a uns 32 m. O pozo ten 1,3 m de diámetro e uns 1,7 m de profundidade e está provisto de tapa de formigón e saída de rebordo. Dende o pozo parte unha tubaxe de condución cara a vivenda, situada a uns 383 m; a tubaxe é de PE 40 mm e no seu percorrido conta cunha arqueta de limpeza situada a uns 92 m do pozo, na parcela 502 do polígono 517. A condución atravesa as parcelas 500, 496, 501, 502, 476, 477, 478, 479, 459, 457 pol.517 e parcela 235 do polígono 16, onde se sitúa a vivenda a abastecer. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas na rúa Tomiño, 16 baixo, en Santiago de Compostela, onde se poderá consultar o expediente. Santiago de Compostela, a 29 de marzo de 2016.—O Xefe do Servizo Territorial, Ángel Gómez Rey.
LICITACIÓN PARA A CONTRATACIÓN DA OBRA "REXENERACIÓN DO ENTORNODA IGREXA DE ERMELO" CON CARGO AO PLAN PROVINCIAL DE OBRAS E SERVIZOS 2015
ADMINISTRACIÓN LOCAL — Municipal — Bueu (Contratos administrativos, 05/04/2016)

Datos xerais e datos para obtención de información. Non procede. En acto público, no salón de plenos da casa consistorial, ás 10 horas do quinto día hábil (non sábado) seguinte ao da terminación do prazo sinalado para a presentación de ofertas. (cláusula 12.2 dos PCAP). A cargo do adxudicatario (cláusula 12.3. c dos PCAP) (obriga de abono ata un máximo de 1000 euros). Bueu, a 17 de marzo de 2016.—O Alca lde, Silvia Magdalena Salajan Montecatine.
MODIFICACIÓN DA BASE DE EXECUCIÓN 33 DO ORZAMENTO MUNICIPAL 2016
ADMINISTRACIÓN LOCAL — Municipal — Lama, A (Presupostos e cadros de persoal, 01/12/2016)

Aprobada inicialmente polo Pleno da Corporación de data 22/11/2016 a Modificación da Base de execución do Orzamento Municipal nº 33 – Procedemento de concesión directa subvencións nominativas–correspondente ao exercicio 2016, queda exposto ao público, por un prazo de 15 días hábiles, na Secretaría do Concello, a efecto de exame e reclamacións. De non presentarse estas, entenderase definitivamente aprobado, segundo dispón o propio anuncio de aprobación inicial. A Lama na data que figura na marxe.—O Alcalde, Jorge Canda Martínez.
DH. A36.47145. NOVACIÓN CONCESIÓN. SOLICITANTE SILVERIO IGLESIAS ACUÑA
XUNTA DE GALICIA — CONSELLERÍA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 01/04/2016)

Solicitante: Marcos Diego Rufanges Bulmer Caudal: 200,7 m3/ano Uso: Rega de 0,05 ha (parc. nº 208, pol.27, planos catastrais rústica de Marín) Orixe: Manancial (parc. nº 276, pol.27, planos catastrais rústica de Marín) Destino: Moreira – Marín (San Xián) Concello: Marín Captación de auga dun afloramento natural e soterrado situado na parc.276, pol.27, con saída de auga mediante tubaxe de PE de 40 Ø mm e 12 m de lonx. cruzando soterrada unha estrada de enlace ca PO-313, ata un depósito de fábrica de ladrillo e dimensións de 6,0 x 2,25 x 0,75 m3, situado ns parte sur da finca a regar (parcela nº 208, pol.27, planos catastrais rústica de Marín). Do mesmo sae tubaxe de PE de 32 Ø mm para distribuír auga pola zona a regar, aproximadamente unha superficie de 500 m2. Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Marín ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, 17 de febreiro de 2016.—O Xefe de Área de Autorizacións e Concesións, Bartolome Juan Lopez Avila Essakkaki.
ELEVACIÓN A DEFINITIVA DA APROBACIÓN DA MODIFICACIÓN DA ORDENANZA REGULADORA DA ACTIVIDADE DE FURANCHOS E LOUREIROS NO CONCELLO.
ADMINISTRACIÓN LOCAL — Municipal — Pontevedra (Ordenanzas e Regulamentos, 22/02/2016)

Expediente: Modificación da ordenanza reguladora da actividade de furanchos e loureiros con Concello de Pontevedra. Trámite: Anuncio de elevación a definitivo do acordo de aprobación inicial. O Pleno do Concello, na súa sesión do 21.12.2015, aprobou inicialmente a modificación da Ordenanza reguladora da actividade de furanchos e loureiros no Concello de Pontevedra. Non se presentaron alegacións durante o prazo conferido ao efecto (BOP nº 1, de 04.01.2016), polo que se entende elevado a definitivo o acordo de aprobación ata agora inicial, de conformidade co sinalado no art.49 da Lei 7/1985, de 2 de abril. Polo tanto, e segundo o art.70.2 da referida Lei 7/1985, procédese á publicación do texto íntegro da modificación da ordenanza definitivamente aprobada para a súa entrada en vigor, o que se producirá unha vez transcorrido o prazo previsto polo art.65.2 da mesma lei: “ARTIGO 8. TEMPADA DE ACTIVIDADE FURANCHEIRA.1. O Concello de Pontevedra, establece o comezo da tempada anual de funcionamento dos furanchos o 1 de xaneiro, e o seu remate o 30 de xuño de cada ano.2. Fóra desa tempada non se poderán abrir furanchos e non se admitirá ningunha modificación, nin sequera excepcional ou motivada, nos límites establecidos para a tempada xeral de furanchos neste termo municipal”. Recursos procedentes: Contra este acordo poderá interporse recurso contencioso-administrativo ante a Sala do contencioso–administrativo do T. S. X. de Galicia, no prazo de 2 meses a contar desde o día seguinte ó da súa publicación (arts 10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito. Pontevedra, a 15.02.2016.—O Secretario Xeral do Pleno, José Luis Mato Rodríguez.
APROBACIÓN INICIAL EXPEDIENTE BAIXA DE SALDOS DE EXERCICIOS PECHADOS POR PRESCRIPCIÓN DE DEREITOS PENDENTES DE COBRO Nº 02/MSI/2015
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 15/01/2016)

Con data 30 de decembro de 2015 o Pleno desta Corporación aprobou inicialmente o expediente de baixa de saldos de exercicios pechados por prescripción de dereitos pendentes de cobro Nº 02/MSI/2015, integradao pola seguinte relación que comeza pola operación nº 12002/11 e remata pola operación con nº de rexistro 12014/5360: Expónse ao público na Intervención deste Concello, para que no prazo de quince días hábiles que comezarán a contar dende o día seguinte ó da inserción do presente edicto no Boletín Oficial da Provincia, os interesados poidan examinar o expediente e presentar as alegacións que consideren convenientes en aras da defensa dos seus intereses, que deberán ser dirixidas ao Sr. Alcalde- Presidente desta Corporación. Transcorrido o devandito prazo e tendo en conta as alegacións presentadas, procedarase á aprobación definitiva do expediente de baixa de saldos de exercicios pechados por prescripción. O acordo de aprobación definitiva publicarase no Boletín Oficial da Provincia para que serva de notificación aos interesados. Vilagarcía de Arousa, A 4 de xaneiro de 2016.—O Alcalde, Alberto Varela Paz.
RELACIÓN DEFINITIVA DE ASPIRANTES ADMITIDOS E EXCLUÍDOS, DATAS DE CONSTITUCIÓN DO TRIBUNAL E DO PRIMEIRO EXERCICIO DO PROCESO SELECTIVO OFICIAL DE BOMBEIROS (1)
ADMINISTRACIÓN LOCAL — Municipal — Pontevedra (Persoal, oposicións, 03/02/2016)

Mediante resolución do Concelleiro de goberno responsable da área de réxime interior, persoal e patrimonio publicada no Boletín Oficial da Provincia núm.2 de data 05/01/2016, fixéronse públicas as listas provisionais de aspirantes admitidos e excluídos e a composición do tribunal do proceso selectivo convocado para cubrir unha praza vacante de Oficial de Bombeiros, incluída na Oferta de Emprego Publico do Concello de Pontevedra de no 2010. De conformidade co previsto nas bases reguladoras da convocatoria, Primeiro.— Aprobar a lista definitiva de aspirantes admitidos e excluídos do proceso selectivo convocado: OPOSICIÓN LIBRE (1 PRAZA) 1.—ACUÑA MARTÍNEZ, LUIS ALBERTO 2.—ARAÚJO PEREIRA, MARCOS 3.—BAENA MUÑOZ, JOSE MANUEL 4.—BARROS MOURE, IAGO 5.—ESTÉVEZ PRADO, MIGUEL 6.—FERNÁNDEZ NOVAS, JOSE ANTONIO 7.—GIL BUENO, JUAN ANTONIO 8.—GÓMEZ PIÑEIRO, DAVID 9.—IGLESIAS FERNÁNDEZ, SANTIAGO 10.—NOVO ÁLVAREZ, JOSE MANUEL 11.-PAMPILLÓN ALONSO DE VELASCO, JUAN 12.—QUIROGA CUENYA, JAIME 13.—GASTAN GINESTRA, CIPRIAN COSTEL FERNANDO GUSTAVO 14.—RODRÍGUEZ PAREJA, JULIO Ningún Segundo.— Determinar a data en que terá lugar a constitución do Tribunal cualificador e a celebración do primeiro exercicio: Constitución do tribunal o día 17 de febreiro de 2016, mércores, as 12:30 horas, na sala de reunións sita no baixo, no edificio municipal da rúa Michelena 30. O primeiro exercicio terá lugar o día 24 de febreiro de 2016, mércores, as 12:30 horas no Seminario 7 do Pazo de Congresos e Exposicións do Concello de Pontevedra. Terceiro.— Os aspirantes deberán presentarse para a realización de cada exercicio provistos do seu DNI ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica dos exercicios. Cuarto.— Contra este resolución poderase interpoñer recurso potestativo de reposición perante o mesmo órgano que a ditou, no prazo dun mes o partir do día seguinte ao desta resolución (artigos 107 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben recurso contencioso-administrativo perante o Xulgado Contencioso Administrativo de Pontevedra, de conformidade co artigo 46 da Lei 29/98, do 13 de xullo, reguladora da Xurisdición Contenciosa-Administrativa). Así o ordena e dispón o concelleiro de goberno responsable da Área de Réxime Interior, Persoal e Patrimonio no exercicio das súas atribucións delegadas, en Pontevedra a vinte e cinco xaneiro de dous mil dezaseis ante o secretario da administración municipal, que DA FE da precedente resolución. O Concelleiro de Goberno, Vicente García Legísima.—O Secretario da Admón. Municipal, Jose Carlos Castiñeira Piñeiro.
SUBMINISTRO DE MATERIAIS PARA A CONSERVACIÓN E BACHEO DE PISTAS ASFALTADAS
ADMINISTRACIÓN LOCAL — Municipal — Lalín (Contratos administrativos, 05/09/2016)

A Xunta de Goberno Local, na sesión de 22 de agosto de 2016 iniciou os trámites para contratar o “SUBMINISTRO DE MATERIAIS PARA A CONSERVACIÓN E BACHEO DE PISTAS ASFALTADAS DO CONCELLO DE LALIN ” (CSU0122016), (Lote 1: Bituminosos e; Lote 2: Áridos; para tal efecto, aprobou o correspondente prego de cláusulas administrativas particulares e os seus anexos, prego de prescricións técnicas e anexos, autorizou o gasto, e ordenou anunciar a seguinte licitación: En todo caso, a inscrición no Rexistro Oficial de Licitadores e Empresas Clasificadas das Administracións Públicas acreditará frente a todos os órganos de contratación do sector público, a tenor do reflectido no mesmo e salvo proba en contrario, as condicións de solvencia económica e financeira do empresario. Solvencia técnica e profesional. A solvencia técnica e profesional acreditarase a través do seguinte medio: Data límite de presentación: octavo (8) día natural seguinte ao da publicación deste anuncio no BOP. Se o último día fose inhábil o prazo rematará o seguinte día hábil. Presentación da documentación: no Rexistro Xeral do Concello, sito na dirección indicada no apartado 1, durante o horario de apertura do mesmo, na forma e requisitos establecidos no prego de cláusulas administrativas. Na Sala de Xuntas da planta primeira da Casa Consistorial, ás 12:00 horas do quinto día hábil posterior ao remate do prazo de presentación de proposicións (se cadrara sábado trasladarase ao seguinte día hábil). En caso de variación da data de apertura esta seralle comunicada aos licitadores a través de correo electrónico e publicarase tamén no perfil do contratante do Concello de Lalín, www.lalin. gal. Serán de conta do adxudicatario os gastos derivados da inserción do anuncio de licitación no BOP. Lalín, a 29 de agosto de 2016.—O Alcalde, Rafael Cuíña Aparicio.
APROBACIÓN INICIAL DO ORZAMENTO MUNICIPAL DO CONCELLO PARA O EXERCICIO 2016
ADMINISTRACIÓN LOCAL — Municipal — Crecente (Presupostos e cadros de persoal, 13/06/2016)

Aprobado inicialmente polo pleno da Corporación na sesión ordinaria celebrada con data 1 de xuño de 2016, o Orzamento Municipal para o exercicio económico do ano 2016, o anexo de persoal para o devandito exercicio e as bases de execución, en cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais e disposicións concordantes, expónse ó público na Secretaría deste Concello, polo prazo de 15 días hábiles que empezarán a contar dende o seguinte ó de inserción do presente edicto no Boletín Oficial da Provincia, a fin de que durante o mesmo podan formularse as reclamacións que se consideren pertinentes. No caso de non se presentar reclamacións no citado prazo, o Orzamento entenderase aprobado definitivamente. O que se fai público para xeral coñecemento. Crecente, 1 de xuño de 2016.—O alcalde, Julio C. García-Luengo Pérez.
DELEGACIÓN EN CONCELLEIRO PARA VODA CIVIL.
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 05/09/2016)

Por resolución de Alcaldía de 25.08.2016, delégase no concelleiro Manuel Alejandro Lorenzo Alonso, a celebración de matrimonio civil do día 27 de agosto de 2016 ás 12:00 horas no Concello do Porriño. O que se fai público en virtude co disposto no artigo 44 do Real Decreto Lexislativo 2568/1986, do 28 de novembro, polo que se aproba o Reglamento de Organización, Funcionamento e Réxime Xurídico das Entidades Locais. O Porriño, 25 de agosto de 2016.—O Alcalde Acctal. Manuel Carrera Punzo.
MODIFICACIÓN PLANTILLA PRAZAS ELECTRICISTA E OUTROS
ADMINISTRACIÓN LOCAL — Municipal — Ponteareas (Presupostos e cadros de persoal, 14/06/2016)

A Corporación Municipal en sesión celebrada o 18 de maio de 2016, acordou: 1. – Aprobar inicialmente a modificación da plantilla consistente na amortización das prazas vacantes por xubilación que se insiren a continuación: 2-Someter o expediente de modificación da plantilla a información pública por 15 días hábiles, mediante publicación de anuncio no BOP, para a consulta do expediente e a presentación de reclamacións polos interesados. No caso de non presentarse reclamacións, os acordos aprobatorios iniciais se considerarán definitivos sen necesidade de un novo acordo plenario. Ponteareas, a 25 de maio de 2016.—O Alcalde, Xosé Represas Giráldez.
APROBACIÓN INICIAL EXPEDIENTE DE CRÉDITO EXTRAORDINARIO E SUPLEMENTO DE CRÉDITO 2/2016
ADMINISTRACIÓN LOCAL — Municipal — Cambados (Presupostos e cadros de persoal, 18/05/2016)

De conformidade co disposto nos artigos 169 e 177.2 do RDL 2/2004 de 5 de marzo, polo que se aproba o Texto Refundido da Lei Reguladora das Facendas Locais, e 38 do R. D. 500/1990, de 20 de abril, o expediente exponse ó público durante un prazo de 15 días hábiles contados a partires do seguinte á data de inserción do presente anuncio no B. O. P, prazo no que os interesados poderán examinalo e presentar reclamacións ante o Pleno. A devandita modificación de crédito considerarase definitivamente aprobada, se durante o período indicado non se presentan reclamacións. En caso contrario, o Pleno disporá do prazo dun mes para resolvelas, contado a partires do seguinte á finalización da exposición ó público. Cambados, 6 de maio de 2016.—A Alcaldesa, Fátima Abal Roma.
CONVOCATORIA EXTRAORDINARIA COMPLEMENTARIA AO PLAN DE COFI-NANCIAMENTO DOS SERVIZOS SOCIAIS COMUNITARIOS MUNICIPAIS PARA AAMPLIACIÓN DA SUBVENCIÓN DO SERVIZO DE AXUDA NO FOGAR (SAF) 2016
ADMINISTRACIÓN LOCAL — Provincial — Deputación Provincial (Subvencións, 16/11/2016)

De conformidade co previsto nos artigos 17.3. b e 20.8. a da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións: http://www.pap. minhap. gob. es/bdnstrans/index Servizos sociais comunitarios municipais dos concellos de menos de 20.000 habitantes da provincia de Pontevedra. Regular a posibilidade de incrementar a concesión de subvencións para o módulo do Servizo de Axuda no Fogar de libre concorrencia ou básico (SAF básico), atendendo aos criterios de determinación de posibles variacións de financiamento para gastos correntes establecidos no artigo 48 do Decreto 99/2012, de 16 de marzo (modificado polo Decreto 148/2014, de 6 de novembro), que regula os servizos sociais comunitarios e o seu cofinanciamento. Bases de subvencións aprobadas por acordo da Xunta de Goberno da Deputación de Pontevedra, de 4 de novembro de 2016; bases de execución do Orzamento provincial para o ano 2016; Lei 38/2003, xeral de subvencións; R. d. 887/2006, que aproba o Regulamento da Lei xeral de subvencións e demais lexislación de aplicación. A contía máxima dispoñible para levar a cabo a convocatoria extraordinaria complementaria ao Plan de cofinanciamento dos servizos sociais comunitarios municipais para a ampliación da subvención do servizo de axuda no fogar (SAF) 2016 é de 159.000 €. Empezará a partir do día seguinte ao da publicación do extracto da referida convocatoria no Boletín Oficial da Provincia de Pontevedra (BOPPO) e rematará no prazo de 15 días. Pontevedra, a 7/11/2016.—A Presidenta da Deputación de Pontevedra, M.ª del Carmen Silva Rego.
LICITACIÓN PARA IMPARTICIÓN DE ACCIÓNS DE REFORZO EDUCATIVO
ADMINISTRACIÓN LOCAL — Municipal — Porriño, O (Contratos administrativos, 16/08/2016)

Por acordo da Xunta de Goberno Local de data 21.07.16, foron aprobados os pregos que han de rexer na seguinte licitación: a) Organismo: Concello do Porriño. b) Dependencia tramitadora: Secretaría xeral-Servizo de Contratación. c) Número de expediente: 28/16 a) Descrición do obxecto: impartición de accions de reforzo educativo b) Prazo de execución: 1 ano ( posibilidade de 1 prorroga) CPV: 80000000. Servizos de enseñanza e formacion a) Tramitación: ordinaria. b) Procedemento: aberto. a) Orzamento: 16.200 € (exentos de IVE) 5% do importe de adxudicación. a) Perfil do contratante: www.contratosdegalicia.es b) Entidade: Concello do Porriño c) Enderezo: Antonio Palacios, 1 – 36400 – O Porriño (Pontevedra) d) Teléfono: 986335000 a) Data límite de presentación: 15 días naturais, dende a última publicación do anuncio. b) Documentación a presentar: A sinalada no prego de condicións. c) Lugar de presentación: Rexistro xeral do Concello de Porriño. Enderezo: Antonio Palacios, 1 – 36400 – O Porriño. Según o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 28 de xullo de 2016.—A Alcaldesa, Eva Garcia de la Torre.
DH. A36.46157. SOLICITUDE DE CONCESIÓN DE AUGAS PROCEDENTES DUN MANANCIAL NO LUGAR DE PENAPORRÍN, PARROQUIA DE LOIMIL, NOCONCELLO DA ESTRADA, PRESENTADA POR JOSÉ LUÍS REIMÓNDEZ LAGOS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 09/06/2016)

Emoke Mocian El Ouahabi, con DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: Aproveitamento consiste na captación de auga dun manancial, situado na parcela 1555 do polígono 4, mediante unha arqueta de formigón de 0,7 x 0,7 x 0,5 m, dende a que parte tubo de PVC de 60 mm cara a un depósito de almacenamento. O depósito é de formigón, con dimensións 1,35 x 1,05 x 0,8 m, está situado a uns 66 m, na parcela 1301 do polígono 4. Dende este parte un tubo de PVC de 40 mm cara á vivenda a abastecer, situada a uns 2217 m, no lugar de Constenla, parroquia de San Miguel de Castro, no Concello da Estrada. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, contados a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas na rúa Tomiño, 16 baixo, en Santiago de Compostela, onde se poderá consultar o expediente. Santiago de Compostela, a 18 de maio de 2016.—O Xefe Do Servizo Territorial, Ángel Gómez Rey.
EXECUCIÓN DE TÍTULOS XUDICIAIS 102/2016, NOTIFICACIÓN DCAP-VIGO, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 26/07/2016)

Fago saber: Que no procedemento ETX 102/16 deste xulgado, seguido a instancia de Mihai Daniel Supe Estopiñan contra DCAP-VIGO, S. L., sobre execución de sentenza, ditouse a seguinte resolución: Auto despachando execución e Decreto de medidas de data 13/07/2016 contra os que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao executado DCAP-VIGO, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, trece de xullo do dous mil dezaseis.—O Letrado da Administración de Xustiza.
PADRON AGUA 4º TTE
ADMINISTRACIÓN LOCAL — Municipal — Bueu (Outros documentos, notificacións e informacións públicas, 18/01/2016)

Por decreto da Alcaldía – Presidencia de data 17 de Decembro de 2015 aprobóuse o padrón fiscal presentado por AQUALIA do servicio de abastecemento, saneamento e depuración de augas do Concello de Bueu correspondente ó terceiro trimestre do exercicio 2015. Por un importe total de CENTO CORENTA MIL SEISCENTOS CINCONTA E SETE EUROS CON SESENTA E SEIS CENTIMOS (140.657,66 euros), sendo o periodo voluntario de cobro desde o día 4 de Xaneiro do 2016 ó 7 de Marzo do 2016 ambolos dous inclusive de conformidade co previsto nos arts.12 do Texto Refundido da Lei Reguladora das Facendas Locais e 62.3 da Lei Xeral Tributaria. Procédese á exposición pública de dito Padrón durante o plazo de quince días a partir da publicación do anuncio de cobro no Boletín Oficial da Provincia, plazo durante o cal dito padron estará á disposición dos interesados no Concello e nas oficinas de Aqualia para que podan examinalo e presentar cantas reclamaciones estimen oportunas. Contra o acto de aprobación do Padrón podrá interponerse recurso de reposición ante o Alcalde-Presidente no plazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artígo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Ley reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais Bueu, a 17 de Decembro de 2015.—O Alcalde, Félix Juncal Novas.
APROBACIÓN INICIAL REGULAMENTO DE FUNCIONAMENTO DO MERCADO LOCAL DO CONCELLO DO ROSAL
ADMINISTRACIÓN LOCAL — Municipal — Rosal, O (Ordenanzas e Regulamentos, 21/06/2016)

O Pleno do Concello do Rosal, en sesión ordinaria realizada o día 28 de maio de 2016, aprobou inicialmente o regulamento de funcionamento do mercado local do Concello do Rosal. De acordo co disposto artigo 49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles -a contar dende o seguinte ó da inserción do presente anuncio no Boletín Oficial da Provincia, para os efectos de que polos interesados se poidan presenta-las reclamacións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. No caso de que non se presente ningunha reclamación ou suxerencia entenderase definitivamente adoptado o acordo. O Alcalde, Jesús Mª Fernández Portela.
DH. A36.46824. CONCESIÓN DUN CAUDAL DE AUGA NO LUGAR DE PINTOS, PARROQUIA DE SAN MIGUEL DE MARCÓN, PONTEVEDRA. SOLICITANTE: CC. UU PINTOS
XUNTA DE GALICIA — CONSELLERIA DE MEDIO AMBIENTE, TERRITORIOE INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 17/03/2016)

A Comunidade de usuarios e regadores Pintos, representada por Rut Maria Weiliang Ahsain Fes, DNI XXXXXXXXX, solicita de Augas de Galicia un caudal de 2.221,8 m3/ano procedente de dous (2) mananciais no lugar de Pintos, parroquia de Marcón (San Miguel), Concello de Pontevedra, e con destino a uso doméstico e rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Captación de auga mediante a realización dun pozo de aros de formigón de 1,15 Ø m e unha prof. de 4,5 m (M1) e saída de auga ata o M2, conformada por unha galería de morfoloxía irregular de 20 m de lonx. aprox. e 0,4 m de ancho, mediante tubaxe de PE de 25 Ø mm e 50 m de lonx. Deste ultimo sae auga en tubaxe de aceiro inox. de 100 Ø mm e 18 m de lonx. ata a caseta de depósitos de 10,0 x 4,0 x 1,0 m 3 de fábrica de bloque de formigón con 4 compartimentos de 9 m3 de cap. Dos mesmos saen tubaxes de PE de 25 Ø mm ata as parcelas a regar (nº 214, 216 e 229, pol.72 e nº 9, pol.76 planos de catastro de rústica Pontevedra), en dúas delas (214 e 9) sitúanse sendas vivendas que tamén son abastecidas. Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Pontevedra ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, a 23 de febreiro de 2016.—O Xefe de Área de Autorizacións e Concesións, Dalmacia Simidreanu Perdices.
DELEGACIÓN DAS FUNCIÓNS DA ALCALDÍA
ADMINISTRACIÓN LOCAL — Municipal — Moraña (Outros documentos, notificacións e informacións públicas, 22/02/2016)

De conformidade co disposto nos artigos 44 e 47 do Real decreto 2568/1986 de 28 de novembro, polo que se aproba o Regulamento de organización, funcionamento e réxime xurídico das entidades locais, e por ausentarme da localidade no período comprendido entre os días 8 e 9 de febreiro de 2016, ambos os dous incluídos, por motivos persoais. VEÑO EN DELEGAR a totalidade das funcións desta Alcaldía na terceira tenente de alcalde, dona YOLANDA GARCÍA CASTRO, polo citado período. Moraña, a 5 de febreiro de 2016.—A Alcaldesa, María Luisa Piñeiro Arcos.
EXPOSICIÓNS DE PADRÓNS E PRAZO DE COBRO DO CUARTO TRIMESTRE DE 2015, AUGA E DEPURACIÓN DO CONCELLO DE VILAGARCÍA DE AROUSA
ADMINISTRACIÓN LOCAL — Municipal — Vilagarcía de Arousa (Recadación, 29/01/2016)

Aprobado pola Xunta de Goberno de Local de 18 de xaneiro de 2016 o padrón das taxas polos servizos de subministración de auga, depuración de augas residuais, canon da auga e coeficiente de verteduras, correspondente ao 4º trimestre de 2015, o citado padrón estará a disposición do público durante 20 días, a contar dende a data de publicación do presente anuncio no BOP, na oficina do servizo municipal de augas situada na Avda. Juan Carlos I, 25 Ba en horario de 9:00 a 13:30 horas, de luns a venres, para que os/as interesados/as poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa concesionaria, ESPINA & DELFÍN SL. en horario de 9:00 a 13:30 horas, de luns a venres, na Avda de Juan Carlos I, 25 Ba. O período voluntario de pago establécese entre o 1 de febreiro e o 31 de marzo de 2016, o cargo dos recibos domiciliados efectuarase o 4 de febreiro, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Vilagarcía de Arousa, a 19 de xaneiro de 2016.
MODIFICACIÓN ORZAMENTARIA 32/2016 (EXPTE.15139-333), CUN SUPLEMENTO DE CRÉDITO, CUXA APLICACIÓN É A DE AUMENTAR A DOTACIÓN DO PROGRAMA DE FÚTBOL BASE DA FUNDACIÓN REAL CLUB CELTA.
ADMINISTRACIÓN LOCAL — Municipal — Vigo (Presupostos e cadros de persoal, 20/07/2016)

O Pleno desta Corporación Municipal, en sesión ordinaria do día 4 de xullo do 2016, aprobou inicialmente a modificación orzamentaria 32/2016, (Expediente 15139/333), cun suplemento de crédito, cuxa aplicación é a de aumentar a dotación do programa do Fútbol base da Fundación Real Club Celta. En cumprimento do preceptuado nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, o devandito expediente exporase ao público nos servizos da Intervención Xeral e Contabilidade deste Concello durante o período de 15 días hábiles, contados a partir do seguinte á inserción do presente Edito no Boletín Oficial da Provincia. Contra a devandita aprobación inicial, poderán os interesados interpor reclamacións ante o Excmo. Concello Pleno, durante o transcurso da referida exposición, de acordo cos supostos tasados no artigo 170 do Texto refundido da Lei Reguladora das Facendas Locais, aprobado polo RD 2/2004. No suposto de non se presentar reclamacións durante dito prazo, considerarase definitivamente aprobada a modificación orzamentaria número 15/216. En Vigo, a 05 de xullo de 2016.—O Alcalde-Presidente, Abel Caballero Álvarez.
APROBACIÓN INICIAL MODIFICACIÓN ORDENANZA FISCAL REGULADORA DO IMPOSTO SOBRE O INCREMENTO DE VALOR DOS TERREOS DE NATUREZA URBANA.
ADMINISTRACIÓN LOCAL — Municipal — Cañiza, A (Ordenanzas e Regulamentos, 12/02/2016)

O Pleno do Concello de A Cañiza na sesión ordinaria do 29 de xaneiro de 2016 aprobou inicialmente a modificación do artigo 9 da “Ordenanza Reguladora do Imposto sobre o incremento do valor dos terreos de natureza urbana”. En cumprimento do disposto no artigo 17 do Texto Refundido da Lei Reguladora das Facendas Locais, o expediente exponse ao público polo prazo de trinta días hábiles na Secretaría municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a ordenanza definitivamente aprobada sen necesidade de novo acordo plenario. Do que dáse traslado aos efectos oportunos Documento asinado electrónicamente (art.19 da Lei 11/2007) por MIGUEL A. DOMINGUEZ ALFONSO, Alcalde do Concello de A Cañiza, A Cañiza, 29 de xaneiro de 2016.
APROBACIÓN PADRON AGUA 2016 4B. PERIODO DE PAGO VOLUNTARIO
ADMINISTRACIÓN LOCAL — Municipal — Poio (Recadación, 28/10/2016)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 4º bimestre 2016 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día tres de outubro de dous mil dezaseis, adoptou, entre outros, o seguinte acordo: 1.—Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 4º bimestre 2016. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese.2.—Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia.3.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 5 de outubro de 2016.—V. e pr. O Alcalde, Luciano Sobral.
EXPEDIENTE SEGREGACIÓN TERREOS PARTICULARES DE CURANTES E OLIVES CONCELLO DE A ESTRADA DO TECOR A ROCHA PO-10.076
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Xefatura Territorial de Pontevedra (Outros documentos, notificacións e informacións públicas, 29/02/2016)

Dona Manuela Angeles Malale Santistevan con DNI XXXXXXXXX como representante da mercantil “Torre de Esmoris S. L” cif B94104544, solicita ao Departamento Territorial da Consellería de Medio Ambiente e Ordenación do Territorio de Pontevedra que se lle conceda a Segregación das fincas particulares (9,96 ha) nas parroquias de Curantes e Olives, concello de A Estrada que están integradas no Tecor denominado “A Rocha PO-10.076”. Polo presente Edicto, faise público que o expediente está a disposición de todos aqueles que puideran ter interese nel no Departamento Territorial da Consellería de Medio Ambiente e Ordenación do Territorio, SERVIZO DE CONSERVACIÓN DA NATUREZA- na rúa Fernández Ladreda 43-2º andar en Pontevedra, durante o prazo de UN MES, contados a partir da data da publicación deste edicto, podendo formula-las alegacións que estimen oportunas. O que se fai público en virtude do disposto no artigo 15.2. da Lei 13/2013 de Caza de Galicia. Pontevedra, a 24 de Febreiro de 2016.—O Xefe Territorial (D. T. terceira do decreto 129/2015 do 08/10), Imerio Matees Gorczyca.
PREZO PÚBLICO CAMPAMENTO 2016
ADMINISTRACIÓN LOCAL — Municipal — Cangas (Outros documentos, notificacións e informacións públicas, 01/08/2016)

A Xunta de Goberno Local do Concello de Cangas, en sesión ordinaria celebrada o día 20 de xuño de 2016, ao amparo do artigo 4 da Ordenanza reguladora do prezo público por impartición de cursos, ludotecas, viaxes, campamentos xuvenis e outras actividades de carácter deportivo e /ou socioculturais organizadas polo Concello de Cangas, publicada no BOP nº 38 de data do 23/02/2012, e ao amparo dos artigos 41 ao 47 do Texto refundido da Lei reguladora das facendas locais, acordou a aprobación do prezo público para pago de CAMPAMENTO PORTOMARÍN-FORCAREI, no importe de 90,00 EUROS. Cangas, 18 de xullo de 2016.—Alcalde-Presidente, Rasa Jordi Albert Marchidan Juan Torres.
EXECUCIÓN DE TÍTULOS XUDICIAIS 359/2015. NOTIFICAR A GEMEX HOSTELEROS SL
ADMINISTRACIÓN DE XUSTIZA — Xulgados do Social — De Vigo (Edictos xudiciais, 26/02/2016)

Que no procedemento ETX 359/15 deste xulgado, seguido a instancia de Icia Arooj Posea Gaye contra GEMEX HOSTELEROS S. L. sobre execución de sentenza, ditouse a seguinte resolución: Decreto de insolvencia de data 19/02/2016 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada GEMEX HOSTELEROS S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, dezanove de febreiro do dous mil dezaseis.—O Letrado da administración de xustiza.
APROBACIÓN PROVISIONAL DO SUPLEMENTO DE CRÉDITO Nº 2/2016
ADMINISTRACIÓN LOCAL — Municipal — Pazos de Borbén (Presupostos e cadros de persoal, 14/11/2016)

O Pleno do Concello de Pazos de Borbén acordou, na súa sesión ordinaria celebrada o día 31 de outubro de 2016, aprobar inicialmente o expediente do suplemento de crédito 2/2016, con cargo ó remanente líquido de tesourería. De conformidade co disposto no artigo 177.2 do RDL 2/2004, do 5 de marzo, polo que se aproba o Texto refundido da Lei reguladora das facendas locais, sométese o expediente a información pública, polo prazo de 15 días, que se contarán dende o seguinte ó da publicación deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. O expediente atópase na Secretaría do Concello, onde poderá ser examinado de luns a venres, de 9:00 a 14:00 horas. No caso de que non se produzan reclamacións, o acordo entenderase aprobado definitivamente. Pazos de Borbén, o 31 de outubro de 2016.—O Alcalde, Andrés Iglesias Rodríguez.
EXP. NÚM.1/2016 MODIFICACIÓN DO ORZAMENTO MEDIANTE CRÉDITO EXTRAORDINARIO FINANCIADO CON BAIXAS POR ANULACIÓN, MODIF. DO ANEXO DE SUBVENCIÓNS NOMINATIVAS E BASES DE EXECUCIÓN.
ADMINISTRACIÓN LOCAL — Municipal — Vila de Cruces (Presupostos e cadros de persoal, 14/10/2016)

Transcorrido o prazo de exposición pública (BOP núm.149 de data 05/08/2016), e ó non terse presentado ningunha reclamación, segundo Certificación de Secretaría emitida con data 29 de setembro de 2016, considérase aprobado definitivamente o expediente nº 1/2016 de modificación do orzamento do Concello de Vila de Cruces, mediante crédito extraordinario financiado con baixas por anulación, así como modificación do anexo de subvencións nominativas do orzamento para 2016 e das bases de execución, facendo público o acordo adoptado polo Pleno da Corporación en sesión ordinaria de data 26 de xullo de 2016: Primeiro.- Aprobar o Expediente de modificación de crédito por crédito extraordinario conforme o art.177 del Real Decreto Lexislativo de 5 de Marzo polo que se aproba o texto refundido da Lei 39/88 Reguladora das Facendas Locais (TRLRHL) e 37.1 del RD 500/90, segundo a proposta presentada cuxo detalle se transcribe: DOCUMENTO ASINADO ELECTRONICAMENTE Á MARXE
DH. W36.51309. SOLICITUDE DE ELECTRICA MOSCOSO SL DE AUTORIZACION OBRAS PARA INSTALACION DE LIÑA MEDIA TENSION SOTERRADA, EN ZONA POLICIA DUN AFLUENTE DO RIO ALMOFREI, NOS LUGARES DE QUINTEIRO DE ARRIBA E SOUTOLONGO, PARROQUIA DE REBORDELO, COTOBADE
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 28/01/2016)

Electrica de Moscoso SL., con DNI B36000180 e enderezo Avda. do Concello 21, solicita de Augas de Galicia co CIF: Q1500378C, a autorización de obras nos lugares de Quinteiro de Arriba e Soutolongo, parroquia de Rebordelo (San Martiño), Concello de Cotobade (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.51309 As obras solicitadas consisten na instalación de liña de media tensión soterrada, de 20 KV, nos lugares de Quinteiro de Arriba e Soutolongo, parroquia de Rebordelo (Cotobade). Dita liña terá dous treitos en zona de policía de leitos dun afluente do río Almofrei. O primeiro, de 75 m de lonxitude, estará a unha distancia mínima de 32 m do dph; o segundo, de 88 m de lonxitude estará a 58 m do dph. Os cables irán instalados en tubaxe de polietileno de 200 mm de diámetro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cotobade ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 11 de xaneiro de 2016.—O Xefe da Área de Autorizacións e Concesións, Ezequiel Uriach Waring.
EXPEDIENTES SOBRE ABANDONO DE VEHÍCULOS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 04/10/2016)

De acordó co disposto nos artigos 59.5 e 61 da Lei 30/1992, de Réxime Xurídico das Administracións Públicas e do Procedemento Administrativo Común, e despois de ser intentadas notificacións individuales sen que fose posible practicalas, faise público o seguinte: O Concello de Ponteareas comezou a incoación de expedientes sobre abandono de vehículos, fundamentándose no tempo de permanencia estacionados no Parque Municipal de Vehículos e no estado de conservación destes, de acordo co establecido no artigo 86.1 b) do Real Decreto Lexislativo 339/1990, do 2 de marzo, polo que se aproba o texto articulado da Lei de Tráfico, Circulación de Vehículos a Motor e Seguridade Vial, e intentar as súas notificacións aos que figuran como propietarios na base de datos da Xefatura Provincial de Pontevedra, e que se relacionan a continuación, procédese a notificar mediante edicto a seguinte relación. Para que non se continúe coa tramitación dos expedientes deberán achegar, no prazo de quince días dende a súa publicación no Boletín Oficial da provincia de Pontevedra, fotocopia dos seguintes documentos: permiso de circulación, tarxeta de inspección técnica con ITV pasada, seguro obrigatorio ao corrente de pagamento e último recibo pagado do imposto de vehículos de tracción mecánica. No suposto de non dar cumprimento ao disposto no apartado precedente, ao abeiro do disposto no artígo 86.1b) do R. D. Lei 339/1990, do 2 de marzo, polo que se aprobou o texto articulado da lei de tráfico, circulación de vehículos a motor e seguridade vial, os interesados disponen dun prazo dun mes, contado a partires do día seguinte ao da publicación deste anuncio, para proceder á retirada dos seus vehículos da vía pública ao as súas entregas nun centro autorizado de tratamento ou instalación de recepción regulado no Real Decreto 1383/2002, de 20 de decembro, sobre xestión de vehículos ao final da súa vida útil. Advírtese aos titulares dos vehículos que pasado o prazo indicado no apartado precedente sen dar cumprimento ao requirido, a Administración Municipal procederá ao traslado dos vehículos a un centro autorizado dándolles o tratamento de residuos sólidos urbanos de acordo coa normativa ambiental vixente. Asemade, unha vez teña sido declarado abandonado o vehículo na vía pública, esta administración adoptará as medidas sancionadoras previstas na Lei 10/2008, do 3 de novembro, de residuos de Galicia podendo ser sancionados con multa de 603 a 31.000 euros, de conformidad ecos artigos 62b) e 65.2ª) da citada Lei. Faise público para coñecemento dos interesados, advertíndolles que os expedientes obran nas dependencias municipais da Policía Local de Ponteareas, sito en Rúa das Pombas, s/n 36860 –Ponteareas. En Ponteareas, a 15 de setembro de 2016.—O Alcalde, Xosé Represas Giráldez.
APROBACIÓN INICIAL DO REGULAMENTO ORGÁNICO DO PLENO
ADMINISTRACIÓN LOCAL — Municipal — Vigo (Ordenanzas e Regulamentos, 12/04/2016)

O Pleno do Excmo. Concello de Vigo, en sesión ordinaria de data 30.03.2016, acordou a aprobación inicial do Regulamento Orgánico do Pleno do Concello de Vigo. De conformidade co sinalado no artigo 49 da Lei 7/1985, de 2 de abril, Reguladora das Bases do Réxime Local, sométese a información pública o expediente incoado por un prazo de trinta días a contar dende o seguinte ao de publicación deste anuncio no Boletín Oficial da Provincia ao obxecto da presentación das reclamacións ou suxestións que se consideren conveniente. No suposto de que non se presentaran reclamacións ou suxestións entenderase definitivamente adoptado o acordo. Vigo, 30 de marzo de 2016.—O alcalde, Abel Caballero Álvarez.